CELEX: 31984R3657
Language: el
Date: 1984-12-19
Title: Κανονισμός (ΕΟΚ) αριθ. 3657/84 του Συμβουλίου της 19ης Δεκεμβρίου 1984 για την παράταση ισχύος του κανονισμού (ΕΟΚ) αριθ. 652/79 περί των επιπτώσεων του ευρωπαϊκού νομισματικού συστήματος στα πλαίσια της κοινής γεωργικής πολιτικής

Avis juridique important

|

31984R3657

Κανονισμός (ΕΟΚ) αριθ. 3657/84 του Συμβουλίου της 19ης Δεκεμβρίου 1984 για την παράταση ισχύος του κανονισμού (ΕΟΚ) αριθ. 652/79 περί των επιπτώσεων του ευρωπαϊκού νομισματικού συστήματος στα πλαίσια της κοινής γεωργικής πολιτικής  

Επίσημη Εφημερίδα αριθ. L 340 της 28/12/1984 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 3657/84 ΤΟΥ ΣΥΜΒΟΥΛΙΟΥ  της 19ης Δεκεμβρίου 1984  για την παράταση ισχύος του κανονισμού (ΕΟΚ) αριθ. 652/79 περί των επιπτώσεων του ευρωπαϊκού νομισματικού συστήματος στα πλαίσια της κοινής γεωργικής πολιτικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  τον κανονισμό αριθ. 129 του Συμβουλίου περί της αξίας της λογιστικής μονάδας και των εφαρμοζομένων τιμών συναλλάγματος στα πλαίσια της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (2), και ιδίως το άρθρο 3,  την πρόταση της Επιτροπής,  τη γνώμη του Ευρωπαϊκού Κοινοβουλίου,  Εκτιμώντας ότι ο κανονισμός (ΕΟΚ) αριθ. 652/79 (3), όπως τροποποιήθηκε τελευταία από τον κανονισμό (ΕΟΚ) αριθ. 3604/83 (4), εισήγαγε, το 1979, την ECU στην κοινή γεωργική πολιτική, για μια μεταβατική περίοδο η οποία παρατάθηκε επανειλημμένα· ότι η χρησιμοποίηση της ECU για τον καθορισμό των τιμών και των άλλων ποσών που εφαρμόζονται στα γεωργικά προϊόντα και στα παράγωγά τους αποδείχθηκε χρήσιμο μέσο για τη διαχείριση της κοινής γεωργικής πολιτικής· ότι αυτή η θετική εμπειρία συνηγορεί υπέρ της συνέχισης αυτής της εφαρμογής της ECU,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 του κανονισμού (ΕΟΚ) αριθ. 652/79, το δεύτερο εδάφιο αντικαθίσταται από το ακόλουθο κείμενο:  «Εφαρμόζεται μέχρι τις 31 Μαρτίου 1987.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Δεκεμβρίου 1984.  Για το Συμβούλιο  Ο Πρόεδρος  P. O'TOOLE  (1) ΕΕ αριθ. 106 της 30. 10. 1962, σ. 2553/62.  (2) ΕΕ αριθ. L 263 της 19. 9. 1973, σ. 1.  (3) ΕΕ αριθ. L 84 της 4. 4. 1979, σ. 1.  (4) ΕΕ αριθ. L 358 της 22. 12. 1983, σ. 1.